চৰকাৰী কৰ্মচাৰীলৈ ইটোৰ পিছত সিটো ভাল খবৰ! বাঢ়িব দৰমহা, ৰাজ্য চৰকাৰে ল'লে এই সিদ্ধান্ত assam-government-decided-to-increase-the-DA-of-their-employees-hb- News18 assam\nHome » photogallery » lifestyle »চৰকাৰী কৰ্মচাৰীলৈ ইটোৰ পিছত সিটো ভাল খবৰ! বাঢ়িব দৰমহা, ৰাজ্য চৰকাৰে ল'লে এই সিদ্ধান্ত\nচৰকাৰী কৰ্মচাৰীলৈ ইটোৰ পিছত সিটো ভাল খবৰ! বাঢ়িব দৰমহা, ৰাজ্য চৰকাৰে ল'লে এই সিদ্ধান্ত\nঅসম চৰকাৰেও নিজৰ কৰ্মচাৰীসকলৰ দীৰ্ঘদিনীয়া দাবীৰ প্ৰতি সঁহাৰি জনাইছে।\n। August 14, 2021, 09:18 IST\nৰাজ্য চৰকাৰৰ অধীনস্থ কৰ্মচাৰী সকললৈ আছে ভাল খবৰ! কেন্দ্ৰীয় চৰকাৰে নিজৰ কৰ্মচাৰীৰ বাবে আশাৰ খবৰ কঢ়িওৱাৰ পিছত অসম চৰকাৰেও নিজৰ কৰ্মচাৰীসকলৰ দীৰ্ঘদিনীয়া দাবীৰ প্ৰতি সঁহাৰি জনাইছে। যোৱা বুধবাৰে অনুষ্ঠিত হোৱা ৰাজ্যিক কেবিনেট বৈঠকত এই কৰ্মচাৰীসকললৈ ভাল খবৰ দিয়ে। অহা ছেপ্তেম্বৰ মাহৰ পৰা কৰ্মচাৰীসকলৰ বাঢ়িব দৰমহা।\nকেবিনেট বৈঠকত কৰ্মচাৰী আৰু পেঞ্চনাৰসকলৰ মৰগীয়া বানচ (DA) আৰু মৰগীয়া সাহায্য (DR) ২৮ শতাংশলৈ বৃদ্ধিৰ সিদ্ধান্ত গ্ৰহণ কৰে। অৰ্থাৎ বৰ্তমানৰ ১৭ শতাংশৰ পৰা ১১ শতাংশ বৃদ্ধি হৈ ২৮ শতাংশ হ'ল কৰ্মচাৰীৰ মৰগীয়া বানচ। এই বৃদ্ধি ২০২১ চনৰ জুলাই মাহৰ পৰা কাৰ্যকৰী হ'ব।\nকেবিনেট বৈঠকৰ অন্তত আয়োজিত সংবাদমেলত মন্ত্ৰী অজন্তা নেওগে কয়, "অহা ২০ আগষ্টত আমাৰ চৰকাৰৰ ১০০ দিন সম্পূৰ্ণ হ'ব । এই শুভক্ষণতে চৰকাৰে কৰ্মচাৰীসকলৰ DA আৰু DR ২৮ শতাংশলৈ বৃদ্ধি কৰাৰ সিদ্ধান্ত লৈছে কেবিনেটত।"\nইফালে কেন্দ্ৰীয় চৰকাৰেও কিছুদিন পূৰ্বে বৃদ্ধি কৰিছিল মৰগীয়া বানচ (DA)। চলিত বছৰৰ জুলাই মাহৰ পৰা প্ৰযোজ্য হোৱাকৈ দিয়া হৈছে এই মৰগীয়া বানচ। এই বৃদ্ধিৰ পৰা লাভৱান হ'ব কেন্দ্ৰীয় চৰকাৰৰ অধীনৰ ৪৮ লাখ কৰ্মচাৰী। ইয়াৰ পৰা ৬৫ লাখ পেন্সনাৰো লাভৱান হ'ব। কেন্দ্ৰীয় চৰকাৰে এই ঘোষণা কৰাৰ লগে লগে কেইখনমান ৰাজ্য চৰকাৰেও ঘোষণা কৰিছে মৰগীয়া বানচ বৃদ্ধিৰ।\nকেন্দ্ৰীয় চৰকাৰৰ ঘোষণাৰ লগে লগে কেইখনমান ৰাজ্য চৰকাৰে কৰিলে মৰগীয়া বানচ বৃদ্ধিৰ ঘোষণা। এই ৰাজ্য কেইখন হৈছে উত্তৰ প্ৰদেশ, জম্মু আৰু কাশ্মীৰ, ঝাৰখণ্ড, হাৰিয়ানা, কৰ্ণাটক আৰু ৰাজস্থান।
